b"\n_START_ARTICLE_\nFearless (album, Taylor Swift)\n_START_SECTION_\nPromocija\n_START_PARAGRAPH_\nTaylor Swift je s pesmimi iz albuma Fearless nastopila na mnogih podelitvah raznih nagrad, kot so CMA Awards, American Music Awards, 51st Grammy Awards, Academy of Country Music, CMT Awards in MTV Video Music Awards. V nekaterih izmed teh nastopov so nastopili tudi drugi glasbeniki, vklju\xc4\x8dno z Miley Cyrus._NEWLINE_Za promocijo albuma je nastopila tudi v mnogih oddajah, kot so Late Show with David Letterman, The Ellen Degeneres Show in Saturday Night Live. Za promocijo albuma v Veliki Britaniji se je pojavila v pogovornih/glasbenih oddajah, kot so T4, Loose Women in BBC Breakfast. V septembru 2008 je bila pesem\xc2\xa0\xc2\xbbWhite Horse\xc2\xab\xc2\xa0predvajana med premiero nove sezone televizijske serije Talenti v belem.\n_START_SECTION_\nTurneja\n_START_PARAGRAPH_\nSpomladi leta 2009 se je Taylor Swift podala na turnejo, ki je obsegala in bila razprodana v dvainpetdesetih mestih. Turneja Fearless Tour je potekala v Kanadi in Zdru\xc5\xbeenih dr\xc5\xbeavah Amerike, poleg nje pa sta v turneji nastopila tudi pevka Kellie Pickler in glasbena skupina Gloriana. Po uspehu albuma Fearless v Zdru\xc5\xbeenem kraljestvu je Taylor Swift v sklopu turneje jeseni nastopila tudi v Londonu in Manchestru ter nastopila na \xc5\xa1olah Bishop Ireton High School in Alexandria, VA, zatem pa je sponzorila promocijsko tekmovanje Verizon Wireless.\n_START_SECTION_\nKritike\n_START_PARAGRAPH_\nAlbum Fearless je prejel pozitivne ocene s strani glasbenih kritikov in prejel nagrado Grammy za album leta. Metacritic je za povpre\xc4\x8dno \xc5\xa1tevilo to\xc4\x8dk albumu dodelila 73 to\xc4\x8dk. Revija Newsday je album ocenil z odli\xc4\x8dno oceno in ga ozna\xc4\x8dil za \xc2\xbbza njena leta zelo modro delo\xc2\xab. James Reed iz revije Boston Globe je albumu dodelil zelo pozitivne ocene, njihov glasbeni kritik pa je napisal: \xc2\xbbAlbum 'Fearless' mlade country zvezde dokazuje, da je natanko tak\xc5\xa1na in \xc5\xa1e ve\xc4\x8d.\xc2\xab Spletna stran Allmusic je citirala na\xc4\x8din pisanja pesmi Taylor Swift in kako dozorela je, glede na to za svoj album: \xc2\xbbNe\xc5\xbeni dotik Taylor Swift je trajen, kot besedilo njenih pesmi, njena glasbena zrelost pa ni povsem enaka njeni starosti, vendar album je Fearless zaradi tega eden izmed najbolj\xc5\xa1ih pop albumov leta 2008.\xc2\xab Revija Rolling Stone je napisala, da je njena \xc2\xbbglasba skoraj brezosebno strokovna - tako dosledno zglajen je, da zveni kot zre\xc5\xbeirano in ustvarjeno v tovarni uspe\xc5\xa1nic. Priznati pa je treba, da so pesmi zares intimne in resni\xc4\x8dne.\xc2\xab_NEWLINE_Album Fearless je po podatkih revije Rolling Stone devetintrideseti najbolje prodajani album v letu 2008."